cyanic-selkie/wikianc huggingface dataset:
সোডিয়াম হাইপোক্লোরাইট
উৎপাদন
ঊনবিংশ শতকের শেষের দিকে ই. এস. স্মিথ ক্লোর‍্যালক্যালি পদ্ধতির প্যাটেন্ট করেন যেখানে ব্রাইন এর তড়িৎ বিশ্লেষণের মাধ্যমে সোডিয়াম হাইড্রোক্সাইড এবং ক্লোরিন গ্যাস উৎপন্ন হয় এবং এরই ধারাবাহিকতায় সোডিয়াম হাইপোক্লোরাইট উৎপাদন করা হয়। মূলত ক্লোর‍্যালক্যালি শিল্প কারখানাসমূহে বিষাক্ত ক্লোরিণ গ্যাসকে নিরপেক্ষ করতে কস্টিকের সঙ্গে ক্লোরিণ গ্যাসের বিক্রিয়ায় সোডিয়াম হাইপোক্লোরাইট উৎপন্ন করে।
বর্তমান সময়ে হুকার পদ্ধতিতে বৃহৎ পরিসরে সোডিয়াম হাইপোক্লোরাইট উৎপাদন করা হয়। এই পদ্ধতিতে ঠান্ডা এবং পাতলা সোডিয়াম হাইড্রোক্সাইডের মধ্য দিয়ে ক্লোরিন গ্যাস চালনা করলে সোডিয়াম হাইপোক্লোরাইট এবং সোডিয়াম ক্লোরাইড (NaCl) উৎপন্ন হয়।
বিক্রিয়া
সোডিয়াম হাইপোক্লোরাইট হাইড্রোক্লোরিক এসিড এর সাথে বিক্রিয়া করে ক্লোরিন গ্যাস উৎপন্ন করেঃ
এটা এসিটিক এসিডের মত অন্যান্য এসিডের সাথে বিক্রিয়া করে হাইপোক্লোরাস এসিড উৎপন্ন করেঃ
উত্তাপে এটি সোডিয়াম ক্লোরেট এবং সোডিয়াম ক্লোরাইড এ বিয়োজিত হয়ঃ
হাইড্রোজেন পার অক্সাইড এর সাথে বিক্রিয়ায় অক্সিজেন অণু উৎপন্ন করেঃ
পানিতে দ্রবীভূত করলে এটি ধীরে ধীরে বিয়োজিত হয়ে সোডিয়াম এবং ক্লোরিন আয়ন ও হাইড্রোক্সিল র‍্যাডিক্যালস উৎপন্ন করেঃ
দৈনিক আজকের কাগজ
দৈনিক আজকের কাগজ বাংলাদেশ থেকে প্রকাশিত বাংলা ভাষার দৈনিক সংবাদপত্র। প্রথম প্রকাশক কাজী শাহেদ আহমেদ এবং সাংবাদিক নাঈমুল ইসলাম খানে র সম্পাদনায় ১৯৯১ সালে শুরু হওয়া পত্রিকাটি ২০০৭ সালে আর্থিক সঙ্কটের কারণে বন্ধ হয়ে যায়। ১৯৯২ সাল থেকে ২০০৭ পর্যন্ত পত্রিকাটির সম্পাদক ও প্রকাশক ছিলেন কাজী শাহেদ আহেমদ।
ইতিহাস
১৯৯১ সালের ২১ ফেব্রুয়ারি “অগ্রসর পাঠকের দৈনিক” এবং “মুক্তিযুদ্ধের পক্ষের নির্ভীক কণ্ঠস্বর” স্লোগানে আজকের কাগজ চালু হয়। কাজী শাহেদ আহমেদের প্রকাশনায় পত্রিকাটি আত্মপ্রকাশ করে। পত্রিকাটির প্রথম সম্পাদক হিসেবে নাঈমুল ইসলাম খানকে নিযুক্ত করা হয়। আশির দশকে কাজী শাহেদ আহমেদের প্রকাশনায় সাপ্তাহিক খবরের কাগজ প্রকাশিত হত। সাপ্তাহিক পত্রিকাটি ১৯৯০ সালের স্বৈরাচার বিরোধী আন্দোলনের সময় জনপ্রিয়তা লাভ করে। সেই সূত্র ধরেই স্বৈরাচারের পতনের পরপরই দৈনিক আজকের কাগজ আত্মপ্রকাশ করে।
কথাসাহিত্যিক ও শিক্ষাবিদ সৈয়দ মনজুরুল ইসলাম ১৯৯৪ সালে দৈনিক আজকের কাগজে প্রকাশিত একটি লেখায় উল্লেখ করেন, সরকার ও প্রশাসনের বিরোধিতা, সংবাদ বিন্যাস, পৃষ্ঠা, কলাম, ইত্যাদির মেকআপ, রাজনৈতিক, সামাজিক, অর্থনৈতিক নানা বিষয়ের দু’পৃষ্ঠাব্যাপী স্ক্রেড, সম্পাদকীয় বাক-সংযম, বিভিন্ন শ্রেণীর পাঠককের চিন্তাচেতনার সঙ্গে সরাসরি সম্পৃক্ততা, সংবাদপত্র কলামকে একটি বিশিষ্ট সংজ্ঞা দেয়া প্রভুত কারণে পত্রিকাটি পরিচিতি লাভ করে।
২০১৮ আফগানিস্তান ক্রিকেট দলের ভারত সফর
আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা জুন ২০১৮-এ অনুষ্ঠিত হয়।
জালাল আহমদ
জালাল আহমদ (জন্ম ১৯৫৯) হলেন একজন বাংলাদেশী স্থপতি। তিনি বাংলাদেশ স্থপতি ইনস্টিটিউটের ২০তম কাউন্সিলের সাধারণ সম্পাদক ছিলেন এবং কমনওয়েলথ অ্যাসোসিয়েশন অফ আর্কিটেক্ট-এর সহ-সভাপতি।
প্রাথমিক জীবন
আহমদ ১৯৫৯ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলায় জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় পড়াকালীন স্থপতি সাইফ উল হক ও এহসান খান তার বন্ধু ছিলেন।
কর্মজীবন
আহমদ তার কর্মজীবন শুরু করেন ১৯৮৩ সালে ডায়াগ্রাম আর্কিটেক্ট দিয়ে। তার বিশ্ববিদ্যালয়ের দুই বন্ধুসহ তিনি এই স্থাপত্য ফার্ম প্রতিষ্ঠা করেন। তিনি ১৯৮৩ সালে প্রতিষ্ঠিত স্থাপত্য বিষয়ক গবেষণা প্রতিষ্ঠান চেতনার প্রতিষ্ঠাকালীন সদস্য ছিলেন। ১৯৮৪ সালে তিনি মুজিব নগর স্মারক উন্মুক্ত নকশা প্রতিযোগিতায় প্রথম পুরস্কার লাভ করেন।
১৯৯৭ সালে জালাল আহমদ তার নিজের ফার্ম জে. এ. আর্কিটেক্টস লিমিটেড প্রতিষ্ঠা করেন। তার নির্মিত গুরুত্বপূর্ণ স্থাপনাসমূহ হল ঢাকার স্কলাস্টিকা স্কুল ভবন; ফরিদপুর, রংপুর ও বগুড়ার ব্র্যাক প্রশিক্ষণ কেন্দ্র; এবং তাঞ্জানিয়ায় ডোমিনিক রেসিডেন্স। ২০০৪ সালে তিনি নর্থ সাউথ ইউনিভার্সিটি ইন্টারন্যাশনাল ডিজাইন কম্পিটিশনে এবং ২০০৯ সালে ফ্রাঙ্কো-জার্মান এম্বাসি ডিজাইন কম্পিটিশনে তৃতীয় স্থান লাভ করেন।
পাশাপাশি তিনি ইউনিভার্সিটি অফ এশিয়া প্যাসিফিকের খণ্ডকালীন শিক্ষক।
জিয়াউর রহমান (চাঁপাইনবাবগঞ্জের রাজনীতিবিদ)
জিয়াউর রহমান বাংলাদেশ আওয়ামী লীগের একজন রাজনীতিবিদ যিনি নবম জাতীয় সংসদে চাঁপাইনবাবগঞ্জ-২ আসন থেকে সংসদে নির্বাচিত হন।
প্রাথমিক জীবন
জিয়াউর ১৯৫২ সালের ৭ ডিসেম্বর চাঁপাইনবাবগঞ্জ জেলার গোমস্তাপুর উপজেলাস্থ রহনপুর পৌরসভার শেখপাড়া এলাকার এক মধ্যবিত্ত পরিবারে জন্মগ্রহণ। তার পিতার নাম রিয়াজউদ্দিন আহামদ এবং মাতা নুরজাহান বেগম। তার স্ত্রী কাশমেরী রহমান একজন গৃহিণী। জিয়াউরের মোট ৩ সন্তান, তাদের নাম সানজিদা রহমান (জেমি); ফাহমিদা রহমান(জুলি); রাজীব আহমদ জয়।
শিক্ষা জীবন
জিয়াউর ১৯৭০ সালে রহনপুর এ. বি. সরকারি উচ্চ বিদ্যালয় থেকে মাধ্যমিক পাশ করেন। ১৯৭৩ সালে তিনি রহনপুর ইউসুফ অালী ডিগ্রী কলেজ থেকে উচ্চ মাধ্যমিক পাশ করেন।
রাজনৈতিক জীবন
জিয়াউর ছাত্রাবস্থায় রাজনীতি সূত্রপাত হয় স্থানীয় আওয়ামী লীগ লীগ নেতা হাফিজুর রহমান হাসনুর হাত ধরে। ২০০৯ সালে অষ্টম জাতীয় নির্বাচনে অাওয়ামী লীগ এর হয়ে চাঁপাই নবাবগঞ্জ-২ আসনে অংশগ্রহণ করে নির্বাচিত হন। জাতীয় সংসদ সদস্য থাকাকালীন সময় তিনি গণপ্রজাতন্ত্রী বাংলাদেশ সরকারের শিক্ষা সংক্রান্ত স্থায়ী কমিটির সদস্য নির্বাচিত হন। ২০২৩ সালে একাদশ জাতীয় সংসদ উপ-নির্বাচনে চাঁপাইনবাবগঞ্জ-২ আসনে আওয়ামী লীগের মনোনীত প্রার্থী মুঃ জিয়াউর রহমান ৯৫ হাজার ৯৯০ ভোটে বিজয়ী হয়েছেন।
উল্লেখ্য: বিএনপির সংসদ সদস্য মোঃ আমিনুল ইসলাম পদত্যাগ করায় চাঁপাইনবাবগঞ্জ-২(ভোলাহাট-গোমস্তাপুর-নাচোল) আসনটি শূন্য ঘোষণা করা হয়। পরে উপ-নির্বাচনের তফসিল ঘোষণা করে নির্বাচন কমিশন।
রহনপুর পৌরসভা গঠন
বাংলাদেশ সরকার ১৯৯৭ সালে রহনপুর ইউনিয়ন কে রহনপুর পৌরসভা হিসেবে পুনর্গঠন করার সিদ্ধান্ত নিলে জিয়াউর রহমানকে রহনপুর পৌরসভার প্রথম প্রশাসক নির্বাচিত করেন। পরবর্তিতে ১৯৯৯ সালে তিনি রহনপুর পৌরসভার প্রথম চেয়ারম্যান নির্বাচিত হন।
স্টপ অনলাইন পাইরেসি অ্যাক্ট
থাম্ব|অ্যান্টি-স্টপ অনলাইন পাইরেসি অ্যাক্ট স্টপ অনলাইন পাইরেসি অ্যাক্ট (Stop Online Piracy Act), সংক্ষেপে সোপা হচ্ছে ২০১১ খ্রিস্টাব্দের ২৬ অক্টোবর উত্থাপিত, যুক্তরাষ্ট্র সিনেট প্রস্তাবিত একটি বিল। মূলত অনলাইনে স্বত্বাধিকার ও মেধাস্বত্ব রক্ষা করার জন্য এ বিলটি পাসের প্রস্তাব করা হয়েছে। প্রস্তাবের মধ্যে আছে কপিরাইট বা স্বত্বাধিকার না মেনে যেসব ওয়েবসাইট বিজ্ঞাপন ও অর্থপ্রদান করবে তাদের উপর নিষেধাজ্ঞা আরোপ, সার্চ ইঞ্জিনগুলো্র বিভিন্ন কপিরাইট বা স্বত্বাধিকার না মেনে চলা সাইটের সাথে যুক্ত হওয়ার ক্ষেত্রে বিধিনিষেধ আরোপ এবং ইন্টারনেট সার্ভিস প্রোভাইডারদের ওইসব ওয়েবসাইটগুলো ব্লক করতে বাধ্য করা। এটি আনুষ্ঠানিকভাবে পাস হওয়ার পর এ বিলটি একটি আইন বলে গণ্য হবে এবং এর প্রস্তাবিত নিয়মগুলো ভঙ্গ করলে তা অপরাধ বলে গণ্য করা হবে যার সর্বোচ্চ শাস্তি রাখা হয়েছে পাঁচ বছর কারাদণ্ড।
স্টপ অনলাইন পাইরেসি অ্যাক্ট (সোপা) পাস হলে যেসব ওয়েবসাইটের সত্ত্বাধিকারী গুগল অ্যাডসেন্স বা অন্য কোনো বিজ্ঞাপন দিয়ে আয় করে থাকেন, সেই ওয়েবসাইটগুলোর বিষয়বস্তু যদি স্বত্বাধিকার ভঙ্গ করে থাকে তবে সেই ওয়েবসাইটগুলোর বিরুদ্ধে আইনগত ব্যবস্থা নেয়া হবে। সার্চ ইঞ্জিনগুলো এধরনের ওয়েবসাইটগুলো ইন্ডেক্স করতে পারবে না। এছাড়াও বিভিন্ন পেমেন্ট প্রসেসর যেমন: পেপ্যাল, ভিসা, মাস্টারকার্ড, মানিবুকার ইত্যাদির কার্যক্রমও আইনত দণ্ডনীয় বলে বিবেচিত হবে।
সুধীশ ঘটক
সুধীশ ঘটক (Sudhish Ghatak) (১৯০৫ - ২১ অক্টোবর, ১৯৬৬) চিত্র পরিচালক ও ক্যামেরাম্যান ছিলেন।
কর্মজীবন
লন্ডনের ডিপ্লোমা শেষ করে তিনি সেখানেই ১৯৩৪-৩৬ সালে স্বল্প দৈর্ঘ্যের কিছু ছবি তোলেন। তারপর দেশে ফিরে তিনি নিউ থিয়েটার্সে যোগ দেন। ক্যামেরাম্যানরূপে তার প্রচুর খ্যাতি ছিলো। পরবর্তীকালে 'ইন্ডিয়ান নিউজ প্যারেড'-এর প্রধান ক্যামেরাম্যান হন। কিছুদিনের জন্য 'ফিল্মস ডিভিশন'-এর ক্যামেরাম্যান ছিলেন। শেষ জীবনে বিমল রায় প্রডাকশন্সের তত্ত্বাবধায়ক হন। পঞ্চায়েত নামক চিত্রের পরিচালক ও 'প্রেস ফটোগ্রাফার্স এসোসিয়েশন'-এর সভাপতি ছিলেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত প্রগতি পত্রিকার সাথে জড়িত একজন নিয়মিত তরুণ কণ্ঠস্বর ছিলেন।
স্ত্রী (১৯৭২-এর চলচ্চিত্র)
স্ত্রী হল একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি বিখ্যাত লেখক বিমল মিত্র এর গল্প থেকে নির্মিত। এই চলচ্চিত্রটি ১৯৭২ সালে বেবীজুন প্রোডাকশন ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, আরতি ভট্টাচার্য, সৌমিত্র চ্যাটার্জী,  সুলতা চৌধুরী।
কাহিনী
সীতাপতি (সৌমিত্র চ্যাটার্জী), একজন গৃহহীন যুবক, মাধব দত্তের (উত্তম কুমার) বাড়িতে এসে আশ্রয় নেয় এবং তার ক্যামেরাম্যানের চাকরি পায়। সীতাপতিকে আবিষ্কার করেন তার প্রাক্তন বান্ধবী মৃন্ময়ী (আরতি ভট্টাচার্য) বর্তমানে মাধব দত্তের স্ত্রী। মাধবের বহুবিবাহ, বাইজী নাচ এবং মৃন্ময়ী একাকীত্ব কাটানোর জন্য সীতাপতির সঙ্গে তার বিবাহ বহির্ভূত সম্পর্ককে প্ররোচিত হয়। বাইজী নাচ এবং মদ্যপান, প্রেম, বিশ্বাসঘাতকতা - সীতাপতির লেন্সে সবই ধরা পড়ে। অবশেষে, সীতাপতি বাড়ি ছেড়ে চলে যান এবং কিছু দিন পর মৃন্ময়ী মারা যান এবং ধীরে ধীরে মাধব তাদের সম্পর্কের কথা জানতে পারেন। মাধব এই কথা সহ্য করতে পারে না যে তার স্ত্রী ব্যভিচার করেছে। সে প্রতিশোধ নিতে যায় এবং সীতাপতিকে গুলি করার আগেই তিনি মারা গেছেন, তারপর উন্মাদ হয়ে নিজেকে গুলি করেন।
অভ‍্যর্থনা
এই ছবিতে উত্তম কুমার তাঁর ক‍্যারিয়ারের অন‍্যতম শ্রেষ্ঠ অভিনয় করেছেন এবং এটিকে তাঁর অন‍্যতম শ্রেষ্ঠ ছবিও ধরা হয়। লম্পট অথচ সরল জমিদারের চরিত্রে তাঁর এই অভিনয়কে অন‍্যতম শ্রেষ্ঠ অভিনয়ও বলা হয়। কিন্তু উত্তম কুমার বলেছিলেন যে তিনি আগাগোড়া কিংবদন্তি অভিনেতা ছবি বিশ্বাসকে নকল করে গেছেন।
ছবিটি সমালোচক মহল থেকে বহুল প্রশংসিত হয় এবং বক্স অফিসেও ব্লকবাষ্টার হয়। ছবিটি টানা ২৪ সপ্তাহ প্রেক্ষাগৃহে চলে।
পুরস্কার
বি এফ জে এ পুরস্কার মঞ্চে এটি রীতিমতো আধিপত্য গড়ে এবং প্রায় ছটি পুরস্কার জিতে নেয়।
গুরুদাস দাসগুপ্ত
গুরুদাস দাসগুপ্ত (৩ নভেম্বর ১৯৩৬ - ৩১ অক্টোবর ২০১৯) ছিলেন একজন ভারতীয় রাজনীতিবিদ এবং ভারতীয় কমিউনিস্ট পার্টির একজন নেতা। ১৯৫০ এবং ১৯৬০ খ্রিস্টাব্দের দশকগুলোতে তিনি একজন ছাত্রনেতা হিসেবে বিভিন্ন পদে আসীন ছিলেন। পরবর্তীকালে ১৯৮৫ থেকে ২০০০ পর্যন্ত তিনি রাজ্য সভা এবং ২০০৪ থেকে ২০১৪ পর্যন্ত তিন বারের লোক সভার সাংসদ ছিলেন।
জীবনপঞ্জি
গুরুদাস দাসগুপ্ত ১৯৬৭ থেকে ১৯৭৭ খ্রিস্টাব্দ পর্যন্ত অল ইন্ডিয়া ইয়ুথ ফেডারেশনের পশ্চিমবঙ্গ কমিটির সাধারণ সম্পাদক ছিলেন। এছাড়া ১৯৬৮, ১৯৭০ এবং ১৯৭৩ খ্রিস্টাব্দে তিনি পশ্চিমবঙ্গ যুব উৎসব প্রস্তুতি কমিটির সাধারণ সম্পাদক ছিলেন। ১৯৭০ খ্রিস্টাব্দে বুদাপেস্টে অনুষ্ঠিত বিশ্ব যুব সম্মেলনে তিনি ভারতীয় প্রতিনিধিদলের নেতৃত্ব করেছিলেন।
১৯৬৪ খ্রিস্টাব্দে ভারতীয় কমিউনিস্ট পার্টি বিভাজন হয়ে যখন সিপিআই এবং ভারতের কমিউনিস্ট পার্টি (মার্কসবাদী) দুই দলে রূপান্তরিত হয়, তখন তিনি ভারতীয় কমিউনিস্ট পার্টিতে (সিপিআই) থেকে গিয়েছিলেন। তিনি অল ইন্ডিয়া ট্রেড ইউনিয়ন কংগ্রেস এবং  ভারতীয় ক্ষেতমজুর ইউনিয়ন এই দুই সারা ভারতীয় সংস্থার সহ-সভাপতির দায়িত্ব সামলেছেন।
গুরুদাস দাসগুপ্ত দীর্ঘ পঁচিশ বছর ধরে তিনি ভারতের সাংসদ হিসেবে কাজ করেছেন। তিনি ১৯৮৫, ১৯৮৮ এবং ১৯৯৪ খ্রিস্টাব্দে রাজ্য সভার সদস্য নির্বাচিত হয়েছিলেন। গুরুদাসবাবু ২০০১ খ্রিস্টাব্দে অল ইন্ডিয়া ট্রেড ইউনিয়ন কংগ্রেসের (এআইটিইউসি)  সাধারণ সম্পাদক হিসেবে নির্বাচিত হয়েছিলেন। তিনি ২০০৪ খ্রিস্টাব্দে ভারতীয় কমিউনিস্ট পার্টির জাতীয় পরিষদের সদস্য নির্বাচিত হয়েছিলেন। ২০০৪ খ্রিস্টাব্দেই তিনি পশ্চিমবঙ্গের পাঁশকুড়া কেন্দ্র থেকে চতুর্দশ লোকসভায় নির্বাচিত হয়েছিলেন। ২০০৯ খ্রিস্টাব্দে পশ্চিমবঙ্গের পশ্চিম মেদিনীপুর জেলার ঘাটাল থেকে পঞ্চদশ লোকসভায় নির্বাচিত হন।  তিনি হর্ষদ মেহতা কেলেঙ্কারির ২জি স্পেকট্রাম কেসের ওপর গঠিত যুক্ত সংসদীয় কমিটির একজন সদস্য ছিলন।
গুরুদাস দাসগুপ্ত ২০১৯ খ্রিস্টাব্দের ৩১ অক্টোবর জটিল ফুসফুসের ক্যান্সারে আক্রান্ত হয়ে মৃত্যুমুখে পতিত হন।
চম্পক (ম্যাগাজিন)
চম্পক (Champak)  দিল্লি প্রেস গ্রুপ দ্বারা প্রকাশিত একটি জনপ্রিয় ভারতীয় পাক্ষিক পত্রিকা যা শিশুদের জন্য প্রকাশিত হচ্ছে  ১৯৬৯ সাল থেকে। চম্পক অমর চিত্র কথার টিংকেল এবং জিওডেসিকের চাঁদমামা প্রভৃতি শিশুতোষ পত্রিকার ন্যায় একটি পত্রিকা। চম্পক মাসে দুইবার প্রকাশিত হয়। এটি ইংরেজি ভাষাসহ ভারতীয় সাতটি ভাষাতেও প্রকাশিত হয়। চম্পক চম্পাক প্লাস নামে একটি মাসিক স্কুল ম্যাগাজিনও চালু করেছে।
ইতিহাস
দিল্লি প্রেসের বিশ্ব নাথ  দ্বারা চম্পক ১৯৬৯ সালে প্রতিষ্ঠিত হয়েছিল।  সেইসময়, চম্পক চাঁদমামা, বহুল প্রচারিত শিশুতোষ পত্রিকা পরাগ (টাইমস অব ইন্ডিয়া প্রেস) এবং নন্দন (হিন্দুস্তান টাইমস প্রেস) এর সাথে প্রতিদ্বন্দ্বিতা করত। ১৯৮০ সালে, আরেকটি প্রতিযোগি পত্রিকা, টিংকেল প্রকাশিত হয়। এখন পর্যন্ত, চম্পক ভারতের শিশুদের কাছে অন্যতম জনপ্রিয় পত্রিকা
চম্পক জোগো ডিস্ক
চম্পকের একটি মাল্টিমিডিয়া সংস্করণের সাথে এই কম্প্যাক্ট ডিস্কটি দেয়া হয়। সিডিটিতে গেমের সাথে বিভিন্ন বিষয়বস্তু থাকে যার মাধ্যমে শিশুরা বিভিন্ন জিনিস শিখতে পারে।
প্রতিযোগিতাসমূহ
চম্পক ২০০৮ সাল থেকে অনূর্ধ্ব-১২ বছরের শিশুদের জন্য গল্প লেগার একটি প্রতিযোগিতা চালু করে। উক্ত প্রতিযোগিতার সমাপনী অনুষ্ঠান দিল্লিতে অনুষ্ঠিত হয়। চম্পক'র বার্ষিক লিখন এবং অঙ্কন প্রতিযোগিতার নাম হচ্ছে  'চম্পক ক্রিয়েটিভ চাইল্ড কনটেস্ট'   Champak Creative Child Contest
মুকুন্দ হরি শ্রেষ্ঠা
মুকুন্দ হরি শ্রেষ্ঠা (জন্ম ১৪ ডিসেম্বর ১৯৫৫) একজন নেপালী দূরপাল্লার দৌড়বিদ । তিনি ১৯৮০0 গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
তিনি ৭ম, ৮ম এবং ৯ম এশিয়ান গেমসেও অংশ নিয়েছিলেন, তবে তিনি কোন পদক জিততে পারেননি। ব্যাংকক ম্যারাথনে তিনি তৃতীয় স্থান অর্জন করেন।
ধুমকেতু ওয়েস্ট
থাম্ব|৯ মার্চ ১৯৭৬ সালে ধুমকেতু ওয়েস্ট অগাস্ট ১৯, ১৯৭৫ সালে রিচারড ওয়েস্ট ধুমকেতুটি আবিষ্কার করেন। মার্চ ১৯৭৬ সালে এটি সর্বোচ্চ উজ্জলতায় আসে,। এ সময় এটা এতটাই উজ্জ্বল ছিল যে দিনের আলোতেই ধুমকেতু পর্যবেক্ষণ করা যেত। ধুমকেতুটি সূর্যকে প্রায় ৫৫৮,০০০ বছরে একবার প্রদক্ষিণ করে।
কটক–ভুবনেশ্বর–পুরী মেট্রো
কটক–ভুবনেশ্বর–পুরী মেট্রো ভারতের ওড়িশা রাজ্যের কটক, ভুবনেশ্বর, খুরদা, ও পুরী শহরের জন্য প্রস্তাবিত এক দ্রুতগামী গণপরিবহন ব্যবস্থা। প্রথম ধাপে কটকের নিকটবর্তী ত্রিশূলিয়া থেকে ভুবনেশ্বরের বিজু পট্টনায়েক আন্তর্জাতিক বিমানবন্দর পর্যন্ত এক ৩০ কিমি মেট্রো ট্রাঙ্ক পথ তৈরি করা হবে। একে ক্রমশ খুরদা ও পুরীর দিকে প্রসারিত করার পরিকল্পনা আছে।
ইতিহাস
২৭ জুলাই ২০১০-এ রাজ্য পরিবহন দপ্তর বলেছিল যে ভুবনেশ্বর ও কটককে মেট্রো রেলের দ্বারা সংযুক্ত করার সম্ভাবনাকে নিয়ে এক সমীক্ষার জন্য তারা দিল্লি মেট্রো রেল কর্পোরেশনকে (ডিএমআরসি) জিজ্ঞাসা করেছিল। ৮ জানুয়ারি ২০১৩-এ ডিএমআরসি মুখ্য উপদেষ্টা ই. শ্রীধরন বলেছিলেন যে ভুবনেশ্বরের জন্য মেট্রো রেল উপযুক্ত নয়, কারণ এটি ২০ লক্ষের বেশি জনসংখ্যা বিশিষ্ট শহরের পক্ষে উপযুক্ত। তিনি পরামর্শ দিয়েছিলেন যে ভুবনেশ্বর বরং দ্রুতগামী বাস পরিবহন বা উচ্চ-গতির ট্রাম ব্যবস্থার উপর বিনিয়োগ করুক।
৯ জানুয়ারি ২০১৩-এ ইঞ্জিনিয়ারিং প্রজেক্টস ইন্ডিয়া লিমিটেড রাজ্য সরকারকে কটক ও ভুবনেশ্বরের মধ্যে এক মনোরেল প্রকল্পের প্রস্তাব করেছিল। ২৩ আগস্ট ২০১৪-এ কটক ও ভুবনেশ্বরের মধ্যে ৩০ কিমি দৈর্ঘ্যের এক দ্রুতগামী গণপরিবহন ব্যবস্থার এক বিশদ প্রকল্প প্রতিবেদনের (ডিপিআর) জন্য রাজ্য সরকার বালাজি রেলরোড সিস্টেমস লিমিটেডের (বারসিল) সঙ্গে এক চুক্তি করেছিল। পরিকল্পনা প্রস্তুত করার জন্য বারসিল inr 25200000 পেত এবং পরিকল্পনাটিকে দশ মাসের মধ্যে পেশ করতে হতো।
ফেব্রুয়ারি ২০১৭-এ ওড়িশার মুখ্য সচিব আদিত্য প্রসাদ পাধি বলেছিলেন যে ভুবনেশ্বরে একটি মেট্রো রেল ব্যবস্থার জন্য কোনো তৎক্ষণাৎ সম্ভাব্যতা নেই, বরং সেখানে দ্রুতগামী বাস পরিবহন ব্যবস্থা চালু করা হোক।
জানুয়ারি ২০১৮-এ ওড়িশার মুখ্যমন্ত্রী কটক ও ভুবনেশ্বরের মধ্যে মেট্রো রেল সংযোগের দাবি করেছিলেন। জুন ২০১৯-এ ওড়িশার রাজ্যপাল বলেছিলেন যে রাজ্য সরকার মেট্রো ট্রেনের মাধ্যমে ঐতিহ্যবাহী রূপার শহর কটককে স্মার্ট সিটি ভুবনেশ্বরকে যুক্ত করার চেষ্টা করবে।
এপ্রিল ২০২৩-এ উৎকল দিবসের উপলক্ষে ওড়িশার মুখ্যমন্ত্রী নবীন পট্টনায়ক কটক, ভুবনেশ্বর, খুরদা, ও পুরীর মধ্যে মেট্রো ট্রেন পরিষেবার কথা ঘোষণা করেছিলেন। তিনি আবাসন ও পৌর উন্নয়ন দপ্তরকে এই প্রকল্পের ডিপিআর সম্পূর্ণ করার নির্দেশ দিয়েছেন, যার ব্যয়ভার সম্পূর্ণভাবে ওড়িশা সরকারের হতে আছে। প্রথম ধাপে কটকের নিকটবর্তী ত্রিশূলিয়া থেকে ভুবনেশ্বরের বিজু পট্টনায়েক আন্তর্জাতিক বিমানবন্দর পর্যন্ত এক ৩০ কিমি মেট্রো ট্রাঙ্ক পথ তৈরি করা হবে। একে ক্রমশ খুরদা ও পুরীর দিকে প্রসারিত করার পরিকল্পনা আছে।
হদল নারায়ণপুর
হদল এবং নারায়ণপুর ভারতের পশ্চিমবঙ্গ রাজ্যের বাঁকুড়া জেলার পাত্রসায়র থানায় পাশাপাশি অবস্থিত দুটি গ্রাম| এই গ্রাম দুটি আলাদা মৌজায় অবস্থিত হলেও, পাশাপাশি থাকার জন্য তারা এই যৌথ নামেই পরিচিত|
মন্ডল পরিবারের গোড়ার কথা
হদলনারায়ণপুর গ্রামের মন্ডল উপাধিধারী জমিদার পরিবারের ইতিহাস বিশেষভাবে উল্লেখযোগ্য| এই পরিবারের মুচিরাম ঘোষ মল্লরাজা গোপাল সিংহের রাজত্বকালে (১৭২০-১৭৫২) নিজের আদি বাসস্থান নীলপুর থেকে এখানে এসে স্থায়ীভাবে বসবাস শুরু করেন| এখানে আসার পর মুচিরাম ঘোষের সাথে গোপাল সিংহের সভাসদ বিখ্যাত গণিতজ্ঞ শুভঙ্কর দাসের আলাপ হয়| শুভঙ্কর দাস তাঁকে মল্লরাজের সাথে পরিচয় করিয়ে দেওয়ার পর খুব অল্প সময়ের মধ্যে মুচিরাম ঘোষ নিজের চেষ্টায় হদলনারায়ণপুরের প্রশাসক হিসাবে নিযুক্ত হন| পরবর্তি কালে তিনি মন্ডলপতি উপাধি লাভ করে নিজের জমিদারি বিস্তার করেন | নীলচাষ থেকেও এই পরিবারের অনেক ধন সম্পত্তি উপার্জন হয়েছিল| পরে এই জমিদার পরিবার সুবিশাল অট্টালিকা এবং অনেক মন্দির স্থাপন করেন| এই পরিবারের বড় তরফের বাস স্থান সুরম্য প্রাসাদের চেয়ে কোনও অংশে কম ছিলনা|
ব্রহ্মাণী মূর্তির ইতিহাস
এই দেবীর ইতিহাস বেশ চিত্তাকর্ষক| গ্রামের লোককথা অনুসারে কোন এক "মুড়োকাটা" চক্রবর্তী এই অঞ্চলের গাছের মুড়ো কেটে এখানে বসতি স্থাপন করেন| তাঁর বিধবা মেয়ে স্বপ্নাদেশ পেয়ে দামোদরের এক গভীর দহ থেকে এই মূর্তি উদ্ধার করেন|
এই লোককথার ভিন্নমত আছে| অন্য মতে রানী ময়রা নামক এক তাম্বুলি মহিলা স্বপ্নাদেশ পান| তার কথা শুনে গ্রামের লোকজন দামোদরের পাশে গভীর কাদার ভিতর থেকে মূর্তিটি উদ্ধার করে ব্রহ্মাণী দেবী হিসাবে গ্রামে প্রতিষ্ঠিত করে|
ভৌগোলিক উপাত্ত
বাঁকুড়া জেলার দামোদরের শাখানদী বোদাই এর দক্ষিণ তীরে হদল এবং নারায়ণপুর গ্রামের অবস্থান
নারায়ণপুর গ্রামে অবস্থিত হদল নারায়ণপুর আপার প্রাইমারি হায়ার সেকেন্ডারি স্কুলটি ১৯০৬ সালে প্রতিষ্ঠিত হয়। এখানে বাংলা মাধ্যমে পড়ানো হয়। এটি একটি কো-এডুকেশন স্কুল। এই স্কুলে পঞ্চম শ্রেণী থেকে দ্বাদশ শ্রেণী পর্যন্ত পড়ানোর ব্যবস্থা আছে |
স্থাপত্য
হদল নারায়ণপুরের স্থাপত্যের মধ্যে মন্ডল পরিবারের বসতবাড়ি, রাসমঞ্চ এবং তাঁদের নির্মিত তিনটি টেরাকোটা মন্দির বিশেষভাবে উল্লেখযোগ্য |
মন্ডল পরিবারের বড় তরফের প্রাসাদোপম দোতলা অট্টালিকাটিকেও পুরাকীর্তি বলা চলে | এই জাতীয় সাত মহলা বসতবাড়ি পশ্চিম বাংলার গ্রামে দেখতে পাওয়া বিরল | এই বসতবাটির বাইরের প্রাঙ্গনে একটি সতেরো চূড়া বিশিষ্ট, আটকোনা, দ্বিতল রাসমঞ্চ দেখতে পাওয়া যায় । এটির উচ্চতা ৪০ ফুট এবং ভিত্তি বরাবর প্রতি দিকের দৈর্ঘ্য ৮ ফুট  ৩ ইঞ্চি ।  এটির দেওয়াল গাত্রের ভাস্কর্যের মধ্যে অনন্তশয়নে বিষ্ণু,পুত্রকন্যা সহ মহিষমর্দিনী দুর্গা,শিব বিবাহ,কৃষ্ণের গোষ্ঠলীলা, গজলক্ষী, রামসীতা এবং কৃষ্ণরাধিকা উল্লেখযোগ্য । এই বসতবাটির ভিতরে  উঠানের মাঝে রাধা দামোদরের ত্রিখিলান দালানসহ দক্ষিণমুখী পঞ্চরত্ন মন্দির রয়েছে | এই মন্দিরের গায়ে স্থাপত্য ভাস্কর্য সাধারণ মানের | তবে এটি হদল নারায়ণপুরের একমাত্র মন্দির যার গাত্রে প্রতিষ্ঠালিপি রয়েছে | সেখান থেকে জানা যায় যে এই মন্দির ১৭২৮ শকাব্দে (১৮০৬ খ্রিস্টাব্দে) নির্মিত হয়েছিল |
এই গ্রামের উত্তর দিকে মন্ডল পরিবারের মেজ তরফের পুবমুখী, নবরত্ন রাধাদামোদরের নবরত্ন মন্দির অবস্থিত | এই মন্দিরের পূর্ব ও উত্তর দিকে ত্রিখিলান দালান রয়েছে | এই মন্দিরের দেওয়ালে যে টেরাকোটা অলংকরণ রয়েছে, তা বাঁকুড়া জেলার শ্রেষ্ঠ দেবালয়গুলির সমকক্ষ ধরা যেতে পারে | এই অলংকরণদের মধ্যে পূর্ব দিকের খিলানে লঙ্কা যুদ্ধ, অনন্তশায়ী বিষ্ণু, কৃষ্ণের চূড়াবাঁধা ও ষড়ভুজ গৌরাঙ্গ উল্লেখযোগ্য |
মন্ডল পরিবারের ছোটতরফের আবাসগৃহের প্রাঙ্গনে দক্ষিণমুখী নবরত্ন যে মন্দিরটি দেখা যায় তার আদল কতকটা গীর্জার মতন । এই মন্দিরের সামনের দিকে ত্রিখিলান যুক্ত দালান রয়েছে ।  এছাড়া পশ্চিম  দিকে  দেওয়াল  ঘেঁষে  উপরে যাওয়ার  সিঁড়ি চোখে পড়ে। এই মন্দিরের দক্ষিণ  ও পশ্চিম  দিকের দেওয়ালে উচ্চ শ্রেণীর টেরাকোটা  অলংকরণের কাজ রয়েছে । কেন্দ্রীয়  খিলানের  শীর্ষে  অর্জুনের  মৎস চক্ষু  লক্ষ্যভেদের  বড়  প্যানেলটি  নি:সন্দেহে  অভিনব |  মন্ডল পরিবারের সূত্রে জানা  যায় যে প্রায় ২০০ বছর আগে বাবুরাম মন্ডল তার  নাবালক পুত্র গঙ্গাগোবিন্দর নামে এই মন্দির প্রতিষ্ঠা করেন ।
৮৯° পূর্ব দ্রাঘিমারেখা
গ্রীনিচের ৮৯° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে আর্কটিক মহাসাগর, এশিয়া (রাশিয়া, মঙ্গোলিয়া, চীন ভুটান, ভারত, বাংলাদেশ), ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।
এই রেখাটি একাধিক বার বাংলাদেশে প্রবেশ ও প্রস্থান করে।
৮৯তম পূর্ব মধ্যরেখা ৯১তম পশ্চিম মধ্যরেখার সাথে বৃহৎ বৃত্তের আকার গঠন করে।
মেরু থেকে মেরু
উত্তর মেরু থেকে শুরু হয়ে দক্ষিণ মেরুতে শেষ হওয়া পর্যন্ত রেখাটি যেসব স্থান অতিক্রম করে:
! scope="col" width="120" | স্থানাঙ্ক ! scope="col" | দেশ, স্থান অথবা সাগর ! scope="col" | টীকা ! scope="row" style="background:#b0e0e6;" | উত্তর মহাসাগর ! scope="row" style="background:#b0e0e6;" | কারা সাগর ! scope="row" | 🇷🇺 ! scope="row" style="background:#b0e0e6;" | কারা সাগর ! scope="row" | 🇷🇺 ! scope="row" | 🇲🇳 ! scope="row" | ! scope="row" | 🇧🇹 ! scope="row" | 🇮🇳 ! scope="row" | 🇧🇩 ! scope="row" | 🇮🇳 ! scope="row" | 🇧🇩 ! scope="row" | 🇮🇳 ! scope="row" | 🇧🇩 ! scope="row" | 🇮🇳 ! scope="row" | 🇧🇩 ! scope="row" | 🇮🇳 ! scope="row" style="background:#b0e0e6;" | ভারত মহাসাগর ! scope="row" style="background:#b0e0e6;" | দক্ষিণ মহাসাগর ! scope="row" | অ্যান্টার্কটিকা
জেস ক্যামেরন
জেসিকা এভিলাইন ক্যামেরন (Jess Cameron) (জন্মঃ ২৭ জুন ১৯৮৯) হলেন একজন অস্ট্রেলিয়ান মহিলা ক্রিকেটার। একজন ব্যাটসম্যান হিসেবে তিনি ভিক্টোরিয়ান স্পিরিট এবং অস্ট্রেলিয়ান জাতীয় মহিলা ক্রিকেট দলের হয়ে বর্তমানে খেলছেন।
ক্যামেরুন ২০০৬-০৭ মওসুমে জাতীয় মহিলা ক্রিকেট লিগে ভিক্টোরিয়ান দলের হয়ে আত্মপ্রকাশ করেন। তিনি সবকটি ম্যাচ অর্থ্যাৎ ১১ ম্যাচই খেলেন কিন্তু ব্যাটিংয়ে অর্ডারে নিচের সারির ব্যাটসম্যান হিসেবে ব্যাট করেন এবং ক্রিজে বেশিক্ষণ ব্যাট করতে না পেরেও ১৮.৪০ গড়ে ৯২ রান করেন সাথে ৩ উইকেটের অর্জন। সিজনের শেষে তিনি নিউজিল্যান্ড এ দলের বিরুদ্ধে খেলার জন্য অস্ট্রেলিয়ার যুব দলে নির্বাচিত হন এবং একটি খেলায় মাত্র ২৮ রান দিয়ে ৬ উইকেট তুলে নেন। সিরিজ শেষে তিনি ৯.৭৭ গড়ে মোট ৯ উইকেট লাভ করেন।
কৃষ্ণা দেবনাথ
কৃষ্ণা দেবনাথ (জন্ম: ১০ অক্টোবর ১৯৫৫) হলেন বাংলাদেশ সুপ্রীম কোর্টের আপিল বিভাগের একজন বিচারপতি। এর আগে তিনি হাইকোর্ট বিভাগের একজন নারী বিচারক ছিলেন। তিনি বাংলাদেশের আপিল বিভাগের প্রথম হিন্দু নারী বিচারপতি এবং হাইকোর্ট বিভাগের ষষ্ঠ নারী বিচারক।
প্রাথমিক জীবন এবং শিক্ষা
কৃষ্ণা দেবনাথ ১০ই অক্টোবর ১৯৫৫ সালে কিশোরগঞ্জ জেলায় জন্মগ্রহণ করেন। তার পিতার নাম দিনেশ চন্দ্র দেবনাথ এবং মাতার নাম বেণু দেবনাথ। তিনি রাজশাহী বিশ্ববিদ্যালয় থেকে এলএলবি এবং এলএলএম ডিগ্রী অর্জন করেন।
কর্মজীবন
কৃষ্ণা দেবনাথ ১৯৮১ সালের ৮ ডিসেম্বর বিচার বিভাগে মুনসেফ হিসেবে কর্মজীবন শুরু করেন। ১৯৯৮ সালের ১ নভেম্বর পদোন্নতি পেয়ে তিনি জেলা ও দায়রা জজ হন। ২০১০ সালের ১৮ এপ্রিল তিনি হাইকোর্ট বিভাগে অতিরিক্ত বিচারক হিসেবে নিয়োগ পান এবং ২০১২ সালের ১৫ই এপ্রিল একই বিভাগে স্থায়ী বিচারক পদে নিয়োগ পান।
২০২২ সালের জানুয়ারিতে, বাংলাদেশের রাষ্ট্রপতি তাকেসহ বিচারপতি বোরহান উদ্দিন, বিচারপতি এফ আর এম নাজমুল আহাসান, বিচারপতি এম এনায়েতুর রহিমকে সুপ্রীম কোর্টের আপীল বিভাগের বিচারক হিসেবে নিয়োগ প্রদান করেন।
প্রয়াগ আকবর
প্রয়াগ আকবর একজন ভারতীয় সাংবাদিক ও উপন্যাসিক । তিনি স্ক্রোল.ইনের প্রাক্তন উপ-সম্পাদক এবং আউটলুক ম্যাগাজিনের জন্য সংবাদ করতেন। তিনি ইন্ডিয়ান এক্সপ্রেস এবং কারওয়ান সহ বিভিন্ন প্রকাশনা, বর্ণ, শ্রেণি এবং রাজনীতির বিভিন্ন বিষয় প্রকাশ করেছেন।
জীবন
আকবর চর্চিত অর্থনীতির ডার্টমাউথ কলেজ এবং তুলনামূলক রাজনীতি লন্ডন স্কুল অফ ইকোনমিক্স এবং টানা এক বছর রুটলেজ প্রচার সহকারী হিসেবে। তাঁর বাবা হলেন এমজে আকবর, প্রাক্তন বিদেশ প্রতিমন্ত্রী। আকবর মুম্বাইয়ে থাকেন।
পূর্ব তিমুর-মালয়েশিয়া সম্পর্ক
পূর্ব তিমুর-মালয়েশিয়া সম্পর্ক অথবা তিমুর লেস্তে-মালয়েশিয়া সম্পর্ক, পূর্ব তিমুর এবং মালয়েশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। পূর্ব তিমুরের রাজধানী দিলিতে মালয়েশিয়ার একটি স্থায়ী দূতাবাস রয়েছে। অপরদিকে মালয়েশিয়ার রাজধানী কুয়ালালামপুরে পূর্ব তিমুরের একটি স্থায়ী দূতাবাস রয়েছে।
পূর্ব তিমুর এবং মালয়েশিয়ার মধ্যকার দ্বিপাক্ষিক এই সম্পর্ক অত্যন্ত আন্তরিক এবং বন্ধুত্বপূর্ণ। বর্তমানে, আসিয়ানে পূর্ব তিমুরের সদস্যপদ লাভের বিষয়টিতে মালয়েশিয়া সমর্থন প্রদান করছে। এর পাশাপাশি মালয়েশিয়া পূর্ব তিমুরে গণতন্ত্র প্রতিষ্ঠার বিষয়টিকেও সমর্থন করে এবং সে লক্ষ্যে দেশটিকে সাহায্যও করছে।
ইতিহাস
১৯৯৯ সাল থেকে, মালয়েশিয়া জাতিসংঘের বেশ কিছু শান্তিরক্ষা মিশন এর অধীনে পূর্ব তিমুরে শান্তি প্রতিষ্ঠায় অংশ নিয়েছে। এর মধ্যে ২০০৬ পূর্ব তিমুর সংকট চলাকালীন সময় অপারেশন অ্যাসটুট উল্লেখযোগ্য।
এছাড়াও বিভিন্ন প্রশিক্ষণ কার্যক্রম পরিচালনা এবং প্রয়োজনীয় সহায়তা প্রদানের মাধ্যমে মালয়েশিয়া, পূর্ব তিমুরের মানব সম্পদ উন্নয়নের ক্ষেত্রে ব্যাপক অবদান রেখেছে। বর্তমানে, পূর্ব তিমুর কর্তৃপক্ষ।
বর্তমানে, পূর্ব তিমুর পূর্ব এশীয় দেশগুলোর জোট আসিয়ানে যোগ দিতে আগ্রহী। এজন্যে দেশটি আসিয়ানের নিকট আবেদনও পেশ করেছে। আসিয়ানের সদস্য হওয়ার জন্য পূর্ব তিমুরের এই আগ্রহকে মালয়েশিয়া সমর্থন জানায় এবং আসিয়ানে পেশ করা পূর্ব তিমুরের আবেদনে মালয়েশিয়া সমর্থন প্রদান করেছে।
অর্থনৈতিক সম্পর্ক
পূর্ব তিমুর এবং মালয়েশিয়া দুই দেশই বর্তমানে সমন্বয়ের ক্ষেত্র বৃদ্ধি এবং বিভিন্ন যৌথ প্রকল্পে সমন্বয় বৃদ্ধির বিষয়টি নিয়ে কাজ করছে। তবে বর্তমানে পূর্ব তিমুরে মালয়েশিয়ার বিভিন্ন চিহ্ন পাওয়া যায়। রেস্তোরাঁ, ইংরেজি মাধ্যম বিদ্যালয়, অবকাঠামো খাতের পণ্য সরবরাহ এবং যানবাহনের অব্যবহৃত যন্ত্রাংশ সরবরাহ প্রভৃতি ক্ষেত্রে মালয়েশিয়ার সুস্পষ্ট প্রভাব লক্ষ্য করা যায়।
২০০৮ সালে, মালয়েশিয়া এবং পূর্ব তিমুরের মধ্যে উন্নয়ন সমন্বয় এবং অন্যান্য ক্ষেত্রে সমন্বয় বৃদ্ধির উদ্দেশ্যে একটি সমঝোতা স্মারক সাক্ষরিত হয়। এই সমঝোতা স্মারকে মালয়েশিয়ার পক্ষে মালয়েশিয়া সাবাহ বিশ্ববিদ্যালয় অংশ নেয়, অপরদিকে পূর্ব তিমুরের পক্ষে দেশটির পূর্ব তিমুর জাতীয় বিশ্ববিদ্যালয় অংশ নেয়। এর পরবর্তী দিনেই এই দুই দেশের মধ্যে স্বাস্থ্যসেবা সংক্রান্ত একটি সমঝোতা স্মারক সাক্ষরিত হয়।
২০১২ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১০ মিলিয়ন (১ কোটি) মার্কিন ডলার। যা পরবর্তীতে ২০১৩ সালে বৃদ্ধি পেয়ে দাঁড়ায় ২১.২ মিলিয়ন (২.১২ কোটি) মার্কিন ডলার।
পূর্ব তিমুর সরকার তেল এবং গ্যাস খাতে যৌথভাবে কাজ করার ব্যাপারে অত্যন্ত আগ্রহী। এ ব্যাপারে দেশটির সরকার নিজেদের এ আগ্রহের কথা জানিয়ে মালয়েশিয়ার সরকারকে প্রস্তাবও দিয়েছে।
ইসলাম ও অন্যান্য ধর্ম
কয়েক শতাব্দী ধরে ইসলামের ইতিহাসে বিভিন্ন সময় মুসলিম শাসক, ওলামা এবং সাধারণ মুসলিমরা অন্যান্য ধর্ম ও সম্রদায়ের ব্যাপারে নানাবিধ ধারণা পোষণ করেছেন। সময়ের পরিক্রমায় এই ধারণাগুলি পরিবর্তিত হয়েছে।
ইসলাম
ইসলাম (الإسلام‎) শব্দটি এসেছে আরবি س-ل-م থেকে যার তিনটি অর্থ।
আরকেবুসে
আরকেবুসে বা হাকেনব্যুখসে (জার্মান - Arkebuse বা Hakenbüchse) হল ১৫ ও ১৬ শতকে ব্যবহৃত এক ধরনের আগ্নেয়াস্ত্র। এর আক্ষরিক অর্থ টিউবগান বা নল-বন্দুক। একে অনেকসময় হুক-বন্দুকও বলা হয়ে থাকে। এশিয়া ও ইউরোপে একসময় প্রভূত পরিমাণে ব্যবহৃত এই বন্দুকের ক্যালিবার ছিল সাধারণত ১৮ - ২০ মিলিমিটার। এই ধরনের বন্দুকে লক বা ধৃতি'র ব্যবহারও দেখতে পাওয়া যায়।  বাস্তবিক এর পূর্বসূরী হাত-কামানের সাথে এর মূল পার্থক্যই ছিল সেফটি লক হিসেবে ম্যাচ লকের ব্যবহার। আরও পরবর্তীকালে তৈরি মাসকেটের মতো আরকেবুসেতেও একটি সরল মসৃণ নল থাকত, কিন্তু সেখানে রাইফেল প্রযুক্তি (যার ফলে আরও আধুনিক বন্দুকে গুলি নিজ অক্ষের উপর পাক খেতে খেতে সামনের দিকে এগোয়) ব্যবহৃত হয়নি। তবে এই ধরনের বন্দুক ছিল তুলনামূলকভাবে হালকা, ফলে সহজে বহনযোগ্য। স্পেনীয়দের হাতে এর বিশেষ উন্নতি ঘটে ; ষোড়শ  শতাব্দীতে তাদের আমেরিকা বিজয়ের পিছনে অস্ত্র হিসেবে আরকেবুসের বিশেষ অবদান ছিল।
ইসলাম ও অন্যান্য ধর্ম
ইসলাম
বলা হয় ইসলাম হলো শান্তি প্রতিষ্ঠার উদ্দেশ্যে এক ও অদ্বিতীয় মহাপ্রতিপালক (আল্লাহ)-এর সমীপে সার্বিক দিক থেকে আত্মসমর্পণ করা।
আরকেবুসে
সংক্ষিপ্ত বিবরণ
thumb|250px|আরকেবুসে থেকে গুলিচালনা প্রথমদিকে আরকেবুসে ছিল যথেষ্ট ভারী; আগেকার হাত-কামানের সাথে একটা বাঁট ও ম্যাচ লক জাতীয় ধৃতি যোগ করে এগুলি তৈরি করা হত। তাদের ওজনের কারণেই মূলত কোথাও এগুলিকে বসিয়ে তখন গুলি চালাতে হত। ফলে সে'সময় এগুলি আক্রমণের থেকে প্রতিরক্ষার কাজেই বেশি ব্যবহৃত হত। প্রথমদিকের কিছু আরকেবুসে শুধুমাত্র একটি বাঁট ও একটি নল দিয়ে তৈরি হত। আগেকার হাত-কামানের মতোই তাতে বাইরে থেকে একটি নির্দিষ্ট ফুটো দিয়ে বেরিয়ে আসা সলতেয় অগ্নিসংযোগ করে গুলি ছুঁড়তে হত। তবে ষোড়শ শতাব্দীর প্রথম দিক থেকেই হাতে বহনযোগ্য আরকেবুসে তৈরি হতে শুরু করে। এগুলি ছিল পরবর্তীকালে তৈরি মাসকেটেরই কিছুটা হালকা ও সরলতর সংস্করণ। তবে সামনের দিকের ভার সামলানোর জন্য এগুলির নলের সামনের দিকেও একটি বাঁটের ব্যবস্থা রাখতে হত। এই বাঁটগুলির আকৃতি অনেকটা হুকের মতো হওয়াতেই এদেরকে অনেকসময়ই হুক-বন্দুকও বলা হয়ে থাকে। তবে হাতে বহনযোগ্য হওয়ায় বিশেষ করে অশ্বারোহী বাহিনীর প্রতিরক্ষায় এই অস্ত্র বিশেষভাবে ব্যবহৃত হতে শুরু করে। সেই দিক থেকে একে পরবর্তীকালের কারবাইনেরও আদিযুগের পূর্বসূরী বলা চলতে পারে।
ইসলাম ও অন্যান্য ধর্ম
ইসলাম
সামাজিক ও রাষ্ট্রীয়ভাবে বলা যায়:- ইসলাম সত্য ও ন্যায়বিচারের  ধর্ম।
আরকেবুসে
আরকেবুসে আ ক্রক
আরকেবুসে আ ক্রক (ফরাসি arquebuss à croc) হল আরকেবুসেরই একটি ভারী সংস্করণ। এগুলি ছিল খানিকটা ছোট কামানের মতো। এর জন্য সাধারণত তিন আউন্স ওজনের গোলা ব্যবহৃত হত। সপ্তদশ শতাব্দীর শেষ ও অষ্টাদশ শতাব্দীর প্রথমদিকেও স্পেনের কাস্তিয়া অঞ্চলে ও বিভিন্ন ফরাসি সেনাশিবিরে এর ব্যবহার বজায় ছিল।
ইসলাম ও অন্যান্য ধর্ম
ইসলামের মৌলিক বিশ্বাস (আক্বীদা)
ইসলামের আক্বীদা বা ঈমানই ইসলামকে অন্যান্য ধর্ম থেকে পৃথক করে। আক্বীদার অন্যতম বিশ্বাসগুলি হলো তওহীদ, ফেরেশতা, কিতাব, নবী-রাসূল, আখিরাত, ত্বকদীর -এর ওপর বিশ্বাস স্থাপন করা।
আরকেবুসে
নাম
শব্দটির মূল উৎপত্তি জার্মান শব্দ হাকেনব্যুখসে ("Hakenbüchse") থেকে। এই ধরনের বন্দুকে একটি লোহার ব্যারেল ("Büchse" ব্যুখসে) ও তার তলায় একটি ধরবার হুকাকৃতি আঁকশি ("Haken" হাকেন) ব্যবহৃত বলেই তার এই নাম। এই নামটিই ফরাসি ভাষায় খানিকটা বিকৃত হয়ে কিছুটা মজার ছলে আরকেবুস বলে উচ্চারিত হত। তার থেকেই স্পেনীয় ও অন্যান্য ভাষায় আরকেবুস বা আরকেবুসে শব্দটির উৎপত্তি। যাইহোক, পরবর্তীকালে আরকেবুসে ও হাকেনব্যুখসে শব্দদু'টি মোটামুটি সমার্থক থাকলেও তাদের অর্থে কিছু পার্থক্যও পরিলক্ষিত হয়। কারণ প্রথম দিকের ভারী বাঁটযুক্ত অস্ত্রগুলির ক্ষেত্রে হাকেনব্যুখসে শব্দটি বেশি ব্যবহার হতে থাকে, কিন্তু পরবর্তীকালে তৈরি হালকা হাতে বহনযোগ্য অস্ত্রগুলিকে আরকেবুসে নামেই বেশি অভিহিত করা শুরু হয়। মজার বিষয় হল, যে আঁকশি বা হাকেন থেকে এই দুই নামের উৎপত্তি, পরবর্তীকালের হালকা আরকেবুসেগুলিতে সেই আঁকশিগুলিই আর ছিল না। কিন্তু আরকেবুসে নামটিই চলতে থাকে। অবশ্য এর কিছু অন্য নামও চালু হয়েছিল। যেমন ইংরেজিতে ক্যালিভার (caliver) শব্দটি অনেকসময়ই এর একটি প্রতিশব্দ হিসেবে ব্যবহৃত হত।
ইসলাম ও অন্যান্য ধর্ম
তওহীদ
তাওহীদ (আরবি: توحيد‎‎) ইসলাম ধর্মে এক ঈশ্বরের ধারণাকে বোঝায়। তাওহীদ শব্দের অর্থ একত্ববাদ৷ ইসলামী পরিভাষায় তাওহীদ হল সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য সাব্যস্ত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা।
আরকেবুসে
প্রকৌশল
thumb|300px|মিউজিয়ামে রক্ষিত আরকেবুসে। এখানে সামনের আঁকশি ও আধুনিক ট্রিগারের অণুপস্থিতি লক্ষণীয়।|left thumb|250px|আরকেবুসে থেকে গুলি ছোঁড়ার প্রস্তুতি। বন্দুকের ঘোড়াটি লক্ষ করুন। আগেকার আগ্নেয়াস্ত্রের সাথে আরকেবুসের একটি লক্ষণীয় পার্থক্য হল এর অপেক্ষাকৃত বেশি বোর (নলের ব্যাস)। এছাড়া পিছনদিকে ধাক্কা সামলানোর জন্য বাঁটের ব্যবহার ও ম্যাচ লকজাতীয় নিরাপত্তা ধৃতির ব্যবহারও এর আরেক উল্লেখযোগ্য বৈশিষ্ট্য। অবশ্য ষোড়শ শতাব্দীর মাঝামাঝি সময় থেকে এই ধরনের বন্দুকে ম্যাচ লকের বদলে হুইল লক বা চক্রাকার ধৃতির ব্যবহার শুরু হয়। এই ধরনের বন্দুকের নলটি হত সরল, সোজা ও মসৃণ। ফলে আধুনিক রাইফেলের মতো গুলি এর থেকে ঘুরতে ঘুরতে বেরিয়ে সোজা পথে প্রচণ্ড গতিতে ছুটে যেতে পারতো না। বরং নিজ অক্ষের চারপাশে ঘোরার গতিটা না থাকার ফলে তার সামনে এগনোর গতিও দ্রুত কমে আসতো, সোজা পথটাও কিছুটা বৃত্তাকার চাপের (প্রোজেক্টাইল) আকৃতি ধারণ করতো। ফলে কিছুটা দূর থেকে এর সাহায্য লক্ষ্যভেদ যথেষ্ট কঠিনই ছিল। তাছাড়া প্রথমদিকের অস্ত্রগুলি বেশ ভারী হওয়ার কারণে গুলি ছোঁড়ার সময় পিছন দিকে ধাক্কা কাঁধ দিয়ে সামলানোও ছিল বেশ কঠিন। এই কারণেই প্রথম দিকের ভারী হাকেনব্যুখসেগুলিতে বিশেষ করে নলের সামনের দিকে মুখের কাছে নিচের দিকে একটি লোহার আঁকশি লাগানো থাকতো। অস্ত্র ব্যবহারের সময় কোনও দেওয়ালে বা গাছের শক্ত ডালে এটি আটকে নিয়ে গুলি চালালে পিছন দিকের ধাক্কা সামলানো অপেক্ষাকৃত সহজ হত। যেহেতু সাধারণভাবে এই অস্ত্র বিভিন্ন কামারখানায় দক্ষ কারিগর তথা বন্দুকনির্মাতাদের হাতে তৈরি হত, এর একেবারে নির্দিষ্ট কোনও মডেল বলে কিছু ছিল না। এর ওজনেরও প্রায়শই হেরফের ঘটতো। ৭ থেকে ২৫ কিলোগ্রাম বিভিন্ন ওজনের আরকেবুসে এখন বিভিন্ন অস্ত্র মিউজিয়ামে রক্ষিত রয়েছে।
ইসলাম ও অন্যান্য ধর্ম
তওহীদ
কুরআনে বলা হয়েছে,"'..কোনো কিছুই তাঁর সদৃশ নয়।'[ কুরআন 42:11]"কুরআনের অন্যস্থানে বলা হয়েছে,"'বল, তিনিই আল্লাহ, এক-অদ্বিতীয়। আল্লাহ কারো মুখাপেক্ষী নন, সকলেই তাঁর মুখাপেক্ষী। তিনি কাউকে জন্ম দেননি এবং তাঁকেও জন্ম দেয়া হয়নি। আর তাঁর কোনো সমকক্ষও নেই।'[ কুরআন 112"
আরকেবুসে
ঘোড়া বা ট্রিগার
একেবারে প্রথমদিকের আরকেবুসেতে গুলি ছোঁড়ার জন্য কোনও ঘোড়ার ব্যবস্থা ছিল না। বরং তাদের থেকে গুলি ছোঁড়ার পদ্ধতির সাথে ক্রস বো থেকে তীর ছোঁড়ার পদ্ধতির কিছুটা মিল ছিল। পদ্ধতিটি কিছুটা জটিল। এক্ষেত্রে একটি সামান্য বাঁকা লিভার'এর মতো অংশ বাঁটের সমান্তরালে পিছন দিকে হেলে থাকতো। গুলি ছোঁড়ার সময় এটিকে বাঁটের সাথে চেপে ধরতে হত। এর ফলে ধীরে ধীরে জ্বলতে থাকা একটি তার বা সলতের মতো অংশে (ম্যাচ কর্ড) চাপ পড়তো। এটি বন্দুকের ফ্ল্যাশ প্যানে ভরা বারুদের কাছে নেমে এসে তার সাথে যুক্ত হতো ও তার ফলে বারুদে অগ্নিসংযোগ হত (জ্বলন্ত ফিউজ বা ম্যাচ কর্ডের সাহায্যে বারুদ জ্বালানোর এই পদ্ধতির কারণেই এই ধরনের ধৃতিকে ম্যাচ লক বলে অভিহিত করা হয়।)। ফলে গুলি ছুটতো। এই ধরনের পদ্ধতির কারণে আরকেবুসে থেকে গুলি চালানোর সময় প্রচূর ধোঁয়ার উৎপত্তি হত। ষোড়শ শতাব্দীর শেষদিকে অবশ্য দেশে দেশে বিভিন্ন বন্দুকনির্মাতারা বাঁটের সাথে লম্বভাবে যুক্ত আধুনিক ছোট ট্রিগার বা ঘোড়ার ব্যবহার শুরু করে।
ইসলাম ও অন্যান্য ধর্ম
ফেরেশতা
ফিরিশতা বা ফেরেশতা(ملاءكة)(Angels) ইসলামী বিশ্বাসমতে স্বর্গীয় দূত। আরবিতে ফেরেশতাদের একবচনে মালাইকা ও বহুবচনে মালাক বলে। বলা হয় এদেরকে আল্লাহ নূর বা আলো দ্বারা সৃষ্টি করেছেন। ফেরেশতারা সর্বদা আল্লাহর পবিত্রতা ঘোষণা করে। তারা আল্লাহর অবাধ্য হয় না। তারা খাদ্য ও পানীয় গ্রহণ করে না।
আরকেবুসে
কার্যকারিতা
আধুনিক বন্দুকের সাথে তুলনায় আরকেবুসে ছিল অবশ্যই এক ধরনের জবরজং অস্ত্র। তবু যুদ্ধক্ষেত্রে অস্ত্র হিসেবে এর অন্তর্ভুক্তি কিছুদিনের মধ্যেই এতটাই প্রভাব বিস্তার করে যে তার ফলে যুদ্ধকৌশলেই একরকম আমুল পরিবর্তনের সূচনা ঘটে। মধ্যযূগীয় সৈন্যবাহিনীর থেকে আধুনিক সৈন্যবাহিনীর উত্তরণে এই অস্ত্রেরও একটি ভূমিকা যে ছিল, তা অনস্বীকার্য। খুব দ্রুতই তাই আরকেবুসে যুদ্ধের ক্ষেত্রে নিছক একটি সাহায্যকারী অস্ত্রের থেকে অন্যতম মুখ্য অস্ত্রের মর্যাদা লাভ করে।
ইসলাম ও অন্যান্য ধর্ম
কিতাব
আসমানী কিতাব বা ঐশ্বরিক গ্রন্থ বলতে এমন কতকগুলো গ্রন্থকে বোঝানো হয়, ইসলাম ধর্মমতে মুসলমানগণ যে গ্রন্থগুলোকে ঈশ্বরপ্রদত্ত গ্রন্থ বলে বিশ্বাস করেন।
আরকেবুসে
বর্মের কার্যকারিতা হ্রাস
যেহেতু আরকেবুসে ছিল একধরনের কমগতির আগ্নেয়াস্ত্র (এর থেকে ছোঁড়া গুলির গতিবেগ ছিল অপেক্ষাকৃত কম), তাই এর সাহায্যে খুব দূরের লক্ষবস্তুকে ঠিকভাবে আঘাত করা যেত না। এর থেকে ছোঁড়া গুলির গতিরেখা একদম সোজা না হয়ে একটু বৃত্তচাপের মতো (প্রোজেক্টাইল) হওয়ায় দূর থেকে এর সাহায্যে লক্ষভেদ করাও ছিল যথেষ্ট কঠিন। পঞ্চদশ-ষোড়শ-সপ্তদশ শতকে ইউরোপে যোদ্ধারা যে ধরনের লোহার বর্ম ব্যবহার করতো, দূর থেকে আরকেবুসে থেকে ছোঁড়া গুলি প্রায়শই তা ভেদ করতেও পারতো না। তবে একটা নির্দিষ্ট দূরত্বের কাছে থেকে এই অস্ত্র ছিল যথেষ্টই ভয়ঙ্কর। এইসব ক্ষেত্রে এমনকী অশ্বারোহীদের রীতিমতো ভারী বর্মও এর সামনে খুব একটা সুরক্ষিত ছিল না। অশ্বারোহী বাহিনীতে আরকেবুসের অন্তর্ভুক্তি তাই আগেকারদিনের নাইট সুলভ সমস্ত গা ঢাকা ভারী লোহার বর্মের কার্যকারিতা ধীরে ধীরে হারিয়ে যাওয়ার একটি বড় কারণ। প্রথমে এই বর্মের বদলে অপেক্ষাকৃত হালকা ও ছোট থ্রি-কোয়ার্টার প্লেট বর্ম চালু করা হয়। পরে প্রায় সব ধরনের অশ্বারোহী বাহিনী থেকেই তার কার্যকারিতা হারিয়ে বর্মই একরকম বিদায় নেয়।
ইসলাম ও অন্যান্য ধর্ম
কিতাব
মুসলিম বিশ্বাস মতে, আসমানি কিতাবের সংখ্যা ১০৪ খানা। যা বিভিন্ন সময় আল্লাহ কর্তৃক প্রেরিত নবী বা সংবাদ বাহকের মাধ্যমে মানুষকে সঠিক পথ প্রদর্শনের উদ্দেশ্যে অবতীর্ণ করা হয়।
আরকেবুসে
ভলি ফায়ার কৌশলের উদ্ভব
thumb|300px|ভলি ফায়ার কৌশলে গুলিচালনা ষোড়শ শতকের প্রথম দিকে ১৫২০ সাল নাগাদ ইউরোপীয় যুদ্ধক্ষেত্রে ওলন্দাজ সেনাবাহিনীর হাতে প্রথম ভলিফায়ার কৌশলের উদ্ভব ঘটে। প্রায় একই সময় এশিয়াতেও পর্তুগিজ ও জাপানিরা এই নতুন যুদ্ধকৌশল ব্যবহার শুরু করে। এই ধরনের যুদ্ধকৌশলে আরকেবুসেই মুখ্য অস্ত্রের ভূমিকা পালন করেছিল। এর ফলে যুদ্ধক্ষেত্রে আরকেবুসের গুরুত্ব বহুগুণ বৃদ্ধি পায়। ভলিফায়ারের ক্ষেত্রে দুই সারি আরকেবুসেধারী সৈন্য পরস্পর ক্রমাগত স্থান বিনিময় করে গুলি চালানোয় যুদ্ধক্ষেত্রে কোনও একটি নির্দিষ্ট অভিমুখে একটানা গুলিবর্ষণ সম্ভবপর হয়ে ওঠে। প্রথম সারির সৈন্যরা গুলি চালানোর পর সাথে সাথে দ্বিতীয় সারির সাথে স্থান বিনিময় করে পিছনে চলে গিয়ে পুনরায় আগ্নেয়াস্ত্র লোড করে নেওয়ার সুযোগ পায়; দ্বিতীয় সারির সৈন্যরা তখন সামনে এসে গুলি চালায়। এরপর আবার তারা স্থান বিনিময় করে পুনরায় গুলি চালাতে তৈরি প্রথম সারির সাথে। এইভাবে একটানা গুলিবর্ষণ জারি রাখা সম্ভব হতো। ভলিফায়ারের উদ্ভব ও কার্যকারিতা প্রমাণের ফলে যুদ্ধক্ষেত্রে আগ্নেয়াস্ত্রের ব্যবহার বহুলাংশে বেড়ে যায়, তার উৎকর্ষের দিকে নজর পড়ে ও আরকেবুসে নিছক একটি সাহায্যকারী অস্ত্র থেকে যুদ্ধক্ষেত্রে একটি প্রধান অস্ত্র হিসেবে পরিগণিত হতে শুরু করে।
ইসলাম ও অন্যান্য ধর্ম
কিতাব
মহান আল্লাহ তাআলা বলেন, ‘জেনে রাখো যে, আল্লাহর জ্ঞান অনুসারেই তা (কুরআন) অবতীর্ণ করা হয়েছে। আর তিনি ছাড়া সত্যিকার কোন উপাস্য নেই, তাহলে তোমরা মুসলিম (আত্মসমর্পণকারী) হবে কী?’ (সূরা হূদ- ১১/১৪)
আরকেবুসে
তীরন্দাজির সাথে তুলনা
একজন সুদক্ষ তীরন্দাজের মতো লক্ষভেদ ক্ষমতা আরকেবুসের ছিল না, এ'কথা ঠিক। কিন্তু আরকেবুসে থেকে গুলি চালানোর হার ও ক্ষমতা ছিল যেকোনও ধরনের ধনুকের (ক্রসবো ও লংবো) থেকেই বেশি। তাছাড়া এর উদ্ভবের ফলে আরও দূরের লক্ষবস্তু এখন আঘাতের আওতায় এসে যায়। আরকেবুসের আরেকটি বড় সুবিধে হল এই যে, ব্যবহারকারীর দৈহিক ক্ষমতার উপর এর কার্যকারিতা বিশেষ নির্ভরশীল ছিল না। ফলে ব্যবহারকারীর ক্লান্তি, পুষ্টির অভাব বা অসুস্থতা এর কার্যকারিতা ততটা হ্রাস করতো না। যুদ্ধক্ষেত্রে তীরন্দাজির কার্যকারিতার ক্ষেত্রে এই দু'টি বিষয়ই ছিল অত্যন্ত গুরুত্বপূর্ণ। এরউপর বাতাসের ফলে তীরের গতি সবসময়েই কিছুটা প্রভাবিত হয়। আরকেবুসের উদ্ভবের ফলে এই দীর্ঘদিনের সমস্যারও অনেকটা সমাধান ঘটে। আরকেবুসের আরেকটি অতিরিক্ত সুবিধা হল এই যে, এর আওয়াজে শত্রুপক্ষের ঘোড়াগুলি ভয় পেয়ে যেত। ফলে যুদ্ধক্ষেত্রে বিপক্ষের মধ্যে বিশৃঙ্খলা তৈরি হত।
ইসলাম ও অন্যান্য ধর্ম
কিতাব
আল্লাহ তাআলা অন্যত্রে বলেন, ‘পরম করুণাময়, তিনি শিক্ষা দিয়েছেন কুরআন, তিনি সৃষ্টি করেছেন মানুষ, তিনিই তাকে শিখিয়েছেন ভাব প্রকাশ করার ভাষা।’ (সূরা আর রহমান- ৫৫/১-৪)
আরকেবুসে
তীরন্দাজির সাথে তুলনা
আরকেবুসে ব্যবহারের আরও ক'টি সুবিধে ছিল। তীরন্দাজিতে দক্ষতা অর্জনের জন্য বহুদিনের দীর্ঘ প্রশিক্ষণ ও নিয়মিত অভ্যাস ছিল খুবই জরুরি। অন্যদিকে আরকেবুসের ক্ষেত্রে অল্পদিনের প্রশিক্ষণ ও অভ্যাসেই একটি নির্দিষ্ট মাত্রার দক্ষতা অর্জন সম্ভব ছিল। এরফলে নতুন রিক্রুটদের প্রশিক্ষণের জন্য প্রয়োজনীয় সময় কয়েক বছর থেকে নেমে আসে মাত্র কয়েক মাসে। দ্রুত যুদ্ধক্ষম বাহিনী গড়ে তোলা এর ফলে অনেক সহজ হয়ে ওঠে। অবরোধের সময় আরকেবুসে থেকে গুলি চালানোর জন্য প্রতিরক্ষা দেওয়ালে ছোট ছোট ছিদ্রই ছিল যথেষ্ট। কিন্তু লংবো তো বটেই, এমনকী ক্রসবো ব্যবহারের জন্যও সেখানে প্রয়োজন অনেকটা উন্মুক্ত ফাঁকের। ফলে প্রতিরক্ষার ক্ষেত্রেও আরকেবুসে ছিল পূর্ববর্তী যেকোনও ধনুকের থেকে বেশি উপযোগী। আরকেবুসের আরও সুবিধে ছিল এর গুলিবারুদ ছিল বহনের পক্ষে অনেক বেশি সুবিধেজনক। ফলে একজন তীরন্দাজের থেকে একজন আরকেবুসিয়ের অনেক বেশি গুলি বহন করতে পারতো। স্বাভাবিকভাবেই তার ফলে আরকেবুসের কার্যকারিতাও অনেকখানিই বৃদ্ধি পেয়েছিল। এইসব কারণেই সৈন্যবাহিনীতে তীরন্দাজদের ব্যবহার ধীরে ধীরে কমে আসতে থাকে ও ষোড়শ-সপ্তদশ শতকে শেষপর্যন্ত বিভিন্ন বাহিনীতে লংবো'র ব্যবহার একরকম উঠেই যায়।
ইসলাম ও অন্যান্য ধর্ম
কিতাব
আনাস ইবনু মালিক রাঃ বলেন, রাসূল (সা.) বলেছেন, জ্ঞান অর্জন করা প্রত্যেক মুসলিম (নর-নারীর) উপর ফরজ। (ইবনে মাজাহ্, হাঃ ২২৪, মিশকাত, হাঃ ২১৮)
আরকেবুসে
অসুবিধে
এত কিছু সুবিধে সত্ত্বেও আরকেবুসের কিছু অসুবিধের দিকও ছিল। এর মধ্যে প্রধান হল, আর্দ্র ও ভেজা আবহাওয়ায় বারুদ ভিজে গেলে এর কার্যকারিতা ভীষণভাবেই হ্রাস পেত। যেমন ১৫২১ সালের এপ্রিল মাসে স্পেনের ভিলিয়ালারের যুদ্ধে রাজা প্রথম কার্লোসের বাহিনীর বিরুদ্ধে লড়াই'এ বিদ্রোহীদের পরাজয়ের অন্যতম কারণই ছিল বৃষ্টিতে বারুদ ভিজে গিয়ে তাদের আরকেবুসেগুলির কার্যক্ষেত্রে একরকম অকেজো হয়ে পড়া।
ইসলাম ও অন্যান্য ধর্ম
কিতাব
মহান আল্লাহ তাআলা বলেন, ‘তিনিই নিরক্ষরদের মাঝে তাদের মধ্য হতে একজন রাসূল পাঠিয়েছেন, যে তাদের কাছে তাঁর আয়াতসমূহ পাঠ করেন, তাদেরকে পবিত্র করেন এবং তাদের শিক্ষাদেন কিতাব (কুরআন) ও হিকমাহ (সুন্নাহ)।’ (সূরা জুমুআহ-৬২/২)
আরকেবুসে
অসুবিধে
আরকেবুসের আরেকটি বড় অসুবিধের দিক ছিল এর থেকে বেরোনো ধোঁয়া। বারুদে অগ্নিসংযোগের সময়ে এমনকী একটিমাত্র আরকেবুসে থেকেও এত ধোঁয়া উৎপন্ন হত যে দূর থেকেও তা চোখে পড়তো। ফলে লুকিয়ে আক্রমণ হয়ে উঠেছিল একরকম অসম্ভব। এই ধোঁয়ার অন্যতম অসুবিধের দিক ছিল এই যে, যুদ্ধক্ষেত্রে উপর্যুপরি গুলিচালনার সময়ে কিছুক্ষণের মধ্যেই ধোঁয়াতে সবকিছু এমন ঢেকে যেত যে শত্রুপক্ষকেও আর ভালো করে দেখা যেত না। অন্যদিকে আবার এই একই ধোঁয়ার কারণে শত্রুপক্ষও দূর থেকে আরকেবুসিয়েদের ঠিকমতো দেখতে না পাওয়ায় তাদের লক্ষস্থির করে গুলি বা তীর চালাতে পারতো না। এটুকু ছিল এর সুবিধের দিক।
ইসলাম ও অন্যান্য ধর্ম
কিতাব
আল্লাহ তাআলা অন্যত্রে বলেন, আমি তোমাদের মধ্য হতে তোমাদের কাছে একজন রাসূল প্রেরণ করেছি, যে তোমাদের কাছে আমার আয়াতসমূহ পাঠ করে, তোমাদেরকে পবিত্র করে এবং কিতাব (কুরআন) ও হিকমাহ (সুন্নাহ) শিক্ষা দেয় আর তোমাদেরকে এমন কিছু শিক্ষা দেয় যা তোমরা জানতে না। (সূরা বাকারা-২/১৫১)
আরকেবুসে
অসুবিধে
কিন্তু আরকেবুসিয়েরদের প্রচূর পরিমাণে বারুদ সঙ্গে রাখতে হত। সেইসঙ্গে সঙ্গে রাখতে হত জ্বলন্ত সলতেও (ম্যাচ কর্ড)। ফলে যুদ্ধক্ষেত্রের গোলমালের মধ্যে মুহূর্তের অসতর্কতাও ভয়াবহ দুর্ঘটনা ডেকে আনতে পারতো। সেই হিসেবে আরকেবুসে ছিল তার চালনাকারীদের কাছেও যথেষ্ট বিপদ্দজনক। তারউপর তা লোড করার পদ্ধতিটাও ছিল এতটা দীর্ঘ ও জবরজং যে সেইসময়টায় অন্য কেউ তাকে আড়াল না করলে আরকেবুসিয়ের নিজে একেবারে অরক্ষিত হয়ে পড়তো। আর বেশ ক'বার গুলি চালনার পর বন্দুকটা নিজেই খুব গরম হয়ে যেত, বারুদের চেম্বার ঠিকমতো পরিষ্কার না করে আবার বারুদ ভরে গুলি চালাতে গিয়ে চেম্বার জ্যাম হয়ে অনেকসময় বিস্ফোরণও ঘটতো। ফলে আরকেবুসিয়েরের নিজের ও তার চারপাশের লোকেদের জীবনসংশয়ও ঘটতে পারতো। তাছাড়া এর প্রচণ্ড শব্দও ছিল আরেকটি অসুবিধের দিক। প্রায়শই তাতে কানে তালা লেগে যেত। দীর্ঘদিন ব্যবহারের ফলে ব্যবহারকারীর শোনার ক্ষমতা হ্রাস পাওয়ার ঘটনাও বিরল নয় মোটেই।
ইসলাম ও অন্যান্য ধর্ম
পয়গম্বর বা নবী
ইসলামী বিশ্বাস অনুসারে, আল্লাহ তাআলা প্রত্যেক জাতির জন্য একজন বা একাধিক মানুষকে নবী বা রাসূল (বার্তাবাহক) পাঠিয়েছেন। তারা মানুষকে সৎ ও ন্যায়ের দিকে আহ্বান করেন এবং মানুষকে তার কর্মফলের ভিত্তিতে পরকালে পুরষ্কারের সুসংবাদ দেন ও শাস্তি সম্পর্কে সতর্ক করেন।
আখিরাত বা পরকাল
মুসলিম ধর্ম বিশ্বাসের অন্যতম গুরুত্বপূর্ণ অনুষঙ্গ হচ্ছে আখিরাত তথা পরকালের প্রতি বিশ্বাস। আখিরাত বা পরকালের প্রতি বিশ্বাসই মানুষকে সৎকর্মে অনুপ্রেরণা জোগায় এবং যাবতায় মন্দ কর্ম হতে নিভৃত রাখে। আখিরাতে বিশ্বাস মানে হলো মৃত্যুর পর পুনরায় অনন্ত জীবন লাভ করা। এই জীবনের সকল কর্মের পুঙ্খানুপুঙ্খ বিচার ও যথাযথ ভালো বা মন্দ ফল প্রাপ্তি এবং পরিণাম হিসেবে জান্নাত ও জাহান্নাম ভোগ করা। বিশ্বাসীদের পঞ্চ বৈশিষ্ট্যের অন্যতম হলো আখিরাত বা পরকালের প্রতি বিশ্বাস।
হাদিস শরিফে রয়েছে, ‘যখন কারও মৃত্যু হয়, তখন তার কিয়ামত সংঘটিত হয়।’ আলমে বারজাখ বা বারজাখ জগতে (মৃত্যুর পর থেকে কিয়ামত তথা হাশর-নশরের পূর্ব পর্যন্ত সময়ে) রুহ ও নফস ইল্লিন বা ছিজ্জিনে অবস্থান করবে এবং দেহ হয়তো বিলীন হয়ে যাবে, নয়তো সুরক্ষিত থাকবে। দ্বিতীয় কিয়ামত তথা শিঙায় প্রথম ফুত্কারে বড় কিয়ামত তথা সমগ্র সৃষ্টিকুলের প্রলয় বা ধ্বংস সংঘটিত হবে।
আখের অর্থ শেষ বা চূড়ান্ত। আখিরাত মানে পরকাল বা ভবিষ্যত্কাল ও অনাগতকাল। আখিরাত বা পরকালীন জীবনের প্রতি বিশ্বাস মানবজীবনাচার সুসংযত ও সুসংহত করে। কারণ, এর সঙ্গে বিচার ও কর্মফল জড়িত। জান্নাত-জাহান্নাম এরই সঙ্গে সম্পর্কিত। বলতে গেলে পরকালে বিশ্বাসই ইমানের তাৎপর্যপূর্ণ বিষয়। হাদিস শরিফে রয়েছে, ‘ইমান আশা ও ভয়ের মধ্যে অবস্থান করে।’ আর আশা ও ভয় হলো পরকালের সঙ্গে সম্পৃক্ত বিষয়।
আশা মানুষকে সৎকর্মে উদ্বুদ্ধ করে, ভয় মানুষকে অন্যায় কর্ম থেকে বিরত রাখে। আশা না থাকলে ইহকালীন ও পরকালীন কোনো উন্নতিই সম্ভবপর নয়; ভয় না থাকলে সংযম ও সংযত আচরণ অসম্ভব প্রায়। আখিরাত সম্পর্কে কোরআনে বহু আয়াত রয়েছে। যেমন: ‘আর অবশ্যই আপনার জন্য প্রথম জগৎ দুনিয়া অপেক্ষা আখিরাতই উত্তম বা শ্রেয়। অচিরেই আপনার রব আপনাকে দান করবেন, যাতে আপনি সন্তুষ্ট হয়ে যাবেন।’ (সুরা-৯৩, ওয়াদ-দুহা, আয়াত: ৪-৫)।
মোমিন হলো দুনিয়াতে পরবাসী। আখিরাত বা পরকাল হলো মোমিন বা বিশ্বাসীদের আপন বাড়ি। আল্লাহ তাআলা আদি পিতা-মাতা হজরত আদম ও হজরত হাওয়াকে সৃষ্টি করে জান্নাতেই রেখেছিলেন। কুদরতের হেকমতে বা কৌশলগত কারণে দুনিয়ায় প্রেরণ করেছেন। আর বলে দিয়েছেন, তোমরা আমার হিদায়াত ও পথনির্দেশ অনুসরণ করলে আবার এখানেই ফিরে আসবে। আল্লাহ তাআলা মহানবী হজরত মুহাম্মাদকে মিরাজ রজনীতে এই জান্নাত দেখিয়ে এনেছেন, যাতে তিনি উম্মতকে এ বিষয়ে জানাতে পারেন। জান্নাত বা পরকালের আটটি বাড়ি হচ্ছে জান্নাতুল ফিরদাউস, জান্নাতুল মাওয়া, জান্নাতুল আদন, দারুণ নাঈম, দারুস সালাম, দারুল কারার, দারুল মাকাম বা দারুল মুকাম,
দুনিয়ায় মানুষ হলো প্রবাসী বা পরবাসী। প্রবাসকালীন জীবনে প্রবাসী সব সময় আপন বাড়ির স্মরণ করে। এই স্মরণই তাকে উপার্জনে ও সঞ্চয়ে উৎসাহিত করে; কষ্টসহিষ্ণু, সংযমী ও আত্মপ্রত্যয়ী করে তোলে। এভাবেই প্রবাসজীবন শেষে একটি স্থিতিশীল, সুখী, সমৃদ্ধিশালী ও স্বাচ্ছন্দ্যময় জীবনযাপনে সক্ষমতা লাভ করে।
পরকালীন নিবাস সম্পর্কে কোরআন কারিমে বহু আয়াত রয়েছে। যেমন: ‘হে রাসুল (সা.), আপনি বলুন! হে আমার জাতি, তোমরা তোমাদের অবস্থান থেকে সামর্থ্যমতো সৎকর্ম করো, আমিও করছি; অচিরেই তোমরা জানতে পারবে পরিণতির শুভ নিবাস কাদের জন্য।’ (সুরা-৬ আনআম, আয়াত: ১৩৫)। ‘তোমাদের প্রতি শান্তি! যেহেতু তোমরা ধৈর্য ধারণ করেছ, পরিণতি জান্নাতের বাড়ি কত না উত্তম। (সুরা-১৩ রাআদ, আয়াত: ২৪)। ‘যারা সৎকর্ম করবে, তারা দুনিয়াতেও কল্যাণ লাভ করবে, পরকালের নিবাস অতি উত্তম; মুত্তাকিদের নিবাস কত না উত্তম।’ (সুরা-১৬ নাহল, আয়াত: ৩০)। ‘নিশ্চয়ই পরকালের নিবাস চিরস্থায়ী, যদি তারা জানত।’ (সুরা-২৯ আনকাবুত, আয়াত: ৬৪)। ‘নিশ্চয়ই আখিরাত হলো স্থিতিশীল স্থায়ী নিবাস।’ (সুরা-৪০ মোমিন, আয়াত: ৩৯)।
ত্বকদীর
হাদীসে বলা হয়েছে, শর্ত
ইমান ভঙ্গের কারণ
ওযু করার পর কিছু কাজ করলে যেমন ওযু নষ্ট হয়ে যায়, ঠিক তেমনি ঈমান আনার পর কিছু কথা, কাজ ও বিশ্বাস আছে, যা সম্পাদন করলে বা পোষণ করলে ঈমান নষ্ট হয়ে যায়। ঈমান ভঙ্গের কারণগুলো মূলত ৩ প্রকার। বিশ্বাসগত, কর্মগত এবং উক্তিগত। আলিমগণ এ ব্যাপারে অনেক বিশদ আলোচনা করেছেন। ইমামুদ দাওয়াহ শাইখ মুহাম্মাদ ইবনু আবদিল ওয়াহহাব সেগুলোকে দশটি পয়েন্টে সাজিয়েছেন।
এক. আল্লাহর সঙ্গে শিরক করা
‘কেউ আল্লাহর সঙ্গে শিরক করলে অবশ্যই আল্লাহ তার জন্য জান্নাত হারাম করবেন এবং তার আবাস জাহান্নাম। আর জালিমদের জন্য কোনো সাহায্যকারী নেই।’ [সুরা মায়িদা, ৫ : ৭২]
দুই. আল্লাহ এবং বান্দার মধ্যে কাউকে মধ্যস্থতাকারী বানানো
‘তারা আল্লাহকে ব্যতীত যার ইবাদাত করে তা তাদের ক্ষতিও করতে পারে না, উপকারও করতে পারে না। তারা বলে, এরা আল্লাহর নিকট আমাদের সুপারিশকারী। বল, তোমরা কি আল্লাহকে আকাশমণ্ডলি ও পৃথিবীর এমন কিছুর সংবাদ দিচ্ছ, যা তিনি জানেন না? তিনি মহান, পবিত্র এবং তারা যাকে শরিক করে তা হতে তিনি ঊর্ধ্বে।’ [সুরা ইউনুস, ১০ : ১৮]
‘জেনে রাখ, অবিমিশ্র আনুগত্য আল্লাহরই প্রাপ্য। যারা আল্লাহর পরিবর্তে অন্যকে অভিভাবকরুপে গ্রহণ করে তারা বলে, ‘আমরা তো এদের পূজা এজন্যই করি যে, ইহারা আমাদের আল্লাহর সান্নিধ্যে নিয়ে যাবে।’ তারা যে বিষয়ে নিজেদের মধ্যে মতভেদ করছে আল্লাহ তার ফয়সালা করে দিবেন। যে মিথ্যাবাদী ও কাফির আল্লাহ তাকে সৎপথে পরিচালিত করেন না।’ [সুরা যুমার, ৩৯ : ৩]
তিন. মুশরিক-কাফিরদের কাফির মনে না করা
এমন কাফির, যার কুফরির ব্যাপারে আহলুস সুন্নাহ একমত। সেটা আসলি কাফির হতে পারে—যেমন ইহুদি, খৃস্টান ও হিন্দু সম্প্রদায়—আবার মুরতাদ, যিনদিকও হতে পারে, যেমন প্রকাশ্যে আল্লাহ, রাসুল বা দীনের কোনো অকাট্য ব্যাপার নিয়ে কটূক্তিকারী; যাদের কুফরির ব্যাপারে হকপন্থি আলিমগণ একমত।
চার. নবির ফয়সালার তুলনায় অন্য কারও ফয়সালাকে উত্তম মনে করা
‘আপনি কি তাদের দেখেননি, যারা দাবি করে যে, যা আপনার প্রতি অবতীর্ণ হয়েছে এবং আপনার পূর্বে যা অবর্তীণ হয়েছে, আমরা তার ওপর ঈমান এনেছি। তারা বিচার-ফয়সালা নিয়ে যেতে চায় তাগুতের কাছে, অথচ তাদের প্রতি নির্দেশ হয়েছে, যাতে তারা তাকে মান্য না করে। পক্ষান্তরে শয়তান তাদের প্রতারিত করে পথভ্রষ্ট করে ফেলতে চায়।’ [সুরা নিসা, ৪ : ৬০]
পাঁচ. মুহাম্মাদ আনীত কোনো বিধানকে অপছন্দ করা
‘অতএব, তোমার পালনকর্তার কসম, সে লোক ঈমানদার হবে না, যতক্ষণ না তাদের মধ্যে সৃষ্ট বিবাদের ব্যাপারে তোমাকে বিচারক বলে মনে না করে। এরপর তোমার মীমাংসার ব্যাপারে নিজের মনে কোনো রকম সংকীর্ণতা পাবে না এবং তা সন্তুষ্টচিত্তে কবুল করে নেবে।’ [সুরা নিসা, ৪ : ৬৫]
ছয়. দীনের কোনো বিধান নিয়ে ঠাট্টা-বিদ্রুপ করা
“তুমি তাদের প্রশ্ন করলে তারা নিশ্চয়ই বলবে, ‘আমরা তো আলাপ-আলোচনা ও ক্রীড়া-কৌতুক করছিলাম।’ বলো, ‘তোমরা কি আল্লাহ, তাঁর আয়াত ও তাঁর রাসুলকে বিদ্রুপ করছিলে?’ তোমরা অযুহাত দেয়ার চেষ্টা করো না। তোমরা তো ঈমান আনার পর কুফরি করেছ।” [সুরা তাওবা, ৯ : ৬৫-৬৬]
সাত. জাদু করা
‘সুলাইমান কুফরি করেনি, কুফরি তো করেছিল শয়তানরাই। তারা মানুষকে জাদু শিক্ষা দিত…।’ [সুরা বাকারা, ২ : ১০২]
আট. মুসলিমদের বিরুদ্ধে মুশরিকদের সমর্থন ও সহযোগিতা করা
‘হে মুমিনগণ! তোমাদের পিতা ও ভাইও যদি ঈমানের বিপরীতে কুফরিকে বেছে নেয়, তবে তাদের অন্তরঙ্গরূপে গ্রহণ করো না। তোমাদের মধ্যে যারা তাদের অন্তরঙ্গরূপে গ্রহণ করে, তারাই সীমালঙ্ঘনকারী।’ [সুরা তাওবা, ৯ : ২৩]
‘আজ আমি তোমাদের জন্য তোমাদের দীন পূর্ণাঙ্গ করলাম ও তোমাদের প্রতি আমার অনুগ্রহ সম্পূর্ণ করলাম এবং ইসলামকে তোমাদের দীন হিসেবে মনোনীত করলাম।’ [সুরা মায়িদা, ৫ : ৩]
দশ: দীন থেকে মুখ ফিরিয়ে নেয়া
‘যে ব্যক্তি তার প্রতিপালকের নিদর্শনাবলি দ্বারা উপদিষ্ট হয়েও তা হতে মুখ ফিরিয়ে নেয় তার অপেক্ষা অধিক অপরাধী আর কে? আমি অবশ্যই অপরাধীদের শাস্তি দিয়ে থাকি।’ [সুরা সাজদা, ৩২ : ২২]